M05-maastokuvio

M05-maastokuvio on Suomen puolustusvoimien univormuissa ja varusteissa käyttämä maastokuvio. Puolustusvoimat on lisensoinut kuvion eikä sitä ole ollut myynnissä ennen vuotta 2016, jolloin puolustusvoimat päätti vapauttaa kuvion myös siviilikäyttöön. Ensimmäiset M05-varusteet otettiin käyttöön vuoden 2007 aikana, ja kuviolla alettiin korvata vanhempaa M91-kuviota. == Metsäkuvio == Uuden kuvion suunnittelun aluksi Metsäntutkimuslaitos otti kuvia useista eri suomalaisista metsätyypeistä. Valtion teknillisessä tutkimuskeskuksessa kuvista tehtiin yksi yhtenäinen neljästä väristä muodostuva kuviointi. Tumma hiilenharmaa lisättiin kuvioon, jotta saatiin luotua vaikutelma puiden muodostamista varjoista. Kuviota testattiin useita kertoja, jolloin siihen tehtiin pieniä muutoksia. Uusi kuviointi todettiin huomattavasti vanhoja M62- ja M91-maastokuvioita paremmaksi. Metsäkuviota käytetään ainakin seuraavissa taisteluvarusteissa: * Maastopuku, M05 * Helleasu, M05 PV:n uuden helleasun, malli 05, käyttöönotto ja saapuminen toimialueille on viivästynyt * Sotilaspoliisihaalari, M05 * Kenttälakki, M05 * Lierihattu, M05 * Kypäränsuojus, M05 (käännettävä, toisella puolella lumikuvio) * Sadeasu, M05 * Sadeasu, erikoisjääkärin (Gore-Tex, ns. "kuoripuku") * Partiohaalari, laskuvarjojääkärin, M05 * Henkilökohtainen naamioverkko * Rinkan suoja-/naamiokangas == Lumikuvio == Lumikuvio on kaksiväriversio metsäkuviosta. Kuvio hajottaa taistelijaprofiilin ja hävittää näkyvistä muutaman kymmenen metrin etäisyydellä kevyessä lumisateessa. Lumikuvioita käytetään seuraavissa taisteluvarusteissa: * Lumipuku, M05 * Kypäränsuojus, M05 (käännettävä, toisella puolella metsäkuvio) == Pakkaskuvio == Pakkaspuvussa metsäkuviossa kirkkaanvihreä on vaihdettu harmaaseen, joka on tavallisempi väri syksyllä ja talvella. Pakkaskuviota käytetään seuraavissa taisteluvarusteissa: * Pakkastakki, M05 * Pakkashousut, M05 * Karvalakki, M05 == Kaupunkimaastokuvio == Puolustusvoimat kehitti myös harmaanruskean maastokuvion kaupunkiympäristöön, mutta sitä ei ole vielä käytetty vaatetuksessa tai varusteissa. == Aavikkokuvio == Aavikkokuvio otettiin käyttöön ennen muita M05-kuvioituja varusteita ja sitä on kutsuttu M04-kuvioksi, vaikka sen kuviot ovat vastaavat kuin M05-varusteissa. Suomen kansainväliset kriisinhallintajoukot ottivat M04-varusteet testikäyttöön vuoden 2003 aikana YK:n kriisinhallintaoperaatiossa Eritreassa (UNMEE) K2004-nimellä. K2004-kuvioidut varusteet olivat raskaampia kuin uudemmat M04-varusteet. Nykyisin kuviota käyttävät kriisinhallintajoukot Afganistanissa (ISAF) ja sitä on käytetty kriisinhallintaoperaatiossa Tšadissa sekä Keski- Afrikan tasavallassa (MINURCAT) ja Libanonissa (UNIFIL II). Myös kuumanilmanalan operaatiossa palvelevat suomalaiset YK:n sotilastarkkailijat käyttävät M04 varusteita. Vuonna 2023 M04-kuvioisia varusteita otettiin käyttöön myös varusmiesten koulutuksessa osassa joukko-osastoista. Aavikkokuviota käytetään ainakin seuraavissa taisteluvarusteissa: * Helleasu, M04 * Shortsit, M04 * Lierihattu, M04 * Kenttälakki, M04 * Kypäräsuojus, M04 (käännettävä; metsä- ja aavikkokuvio) * Varsikengät, M04 == Venäläinen näköiskuvio == Yksityisesti kehitetty venäläinen 'Jagel'-maastokuvio tuli julkiseen tietoisuuteen vuoden 2008 Etelä-Ossetian sodan aikana. 'Jagel' on nelivärimaastokuvio, joka muodostuu satunnaisista mustista, tummanvihreistä ja kirkkaanvihreistä kuvioista puunruskealla pohjalla. Kuvio on erittäin samankaltainen kuin suomalainen M05-metsämaastokuvio. 'Jagel' ja M05-maastokuvion samankaltaisuus herätti useita syytöksiä siitä, että venäläiset olivat kopioineet suomalaisia. Syytökset esitettiin Helsingin Sanomien artikkelissa ja Taloussanomien artikkeleissa. Myös yhdysvaltalainen uutislehti New York Times teki tarinan syytöksistä joulukuun 20. vuonna 2008. Sotilasmaastokuvioiden- ja univormujenkeräilijöiden sivuston kamouflage.net mukaan camotest.de-sivuston http://camotest.de/gallery/index.php perusteella näiden maastokuvioiden yhteneväisyys on kiistämätön, vaikka niissä on myös merkittäviä eroavaisuuksia. Sivu on eritellyt näitä eroavaisuuksia: * Venäläisessä kuviossa on paljon enemmän kirkkaanvihreää kuin M05-maastokuviossa. * Venäläisessä kuviossa vihreää on enemmän ja kuviointi näyttää kaiken kaikkiaan tiheämmin kuvioidulta kuin M05:ssä. * Venäläisessä kuviossa muodot ovat satunnaisempia kuin M05:ssä Sivun mukaan ei voida sanoa, että venäläisten 'Jagel' olisi suora kopio M05:stä, niin kuin kiinalaisten 03-tasankomaastokuvio on suora kopio saksalaisten Flecktarnista. Sivu päätyi toteamaan, että venäläinen Jagel-kuvio on ennemminkin vain M05:n näköinen. == Luxemburgin kopio == Noin vuodessa 2010–2011 Luxemburg esitteli armeijalleen kaksi uutta naamiointikuviota, kesän ilmaston kuvio, joka muistuttaa jonkin verran suomalaista M05-naamiokuosia pakkaskuvio versio. == Katso myös == * M05- taistelijan asu *Suomen puolustusvoimien palveluspuku == Lähteet == == Aiheesta muualla == * M05-varustuksen esittely Pääesikunnan sivulla * Fiński kamuflaż M/05 oraz Jeger/Yeger/Егерь Luokka:Univormu Luokka:Suomen puolustusvoimien varusteet